સ્વતંત્રતા દિવસે નવા નવા નારાઓ આપવા માટે પંકાયેલા મોદીએ આ વખતે ‘સ્ટાર્ટ અપ ઇન્ડિયા, સ્ટેન્ડ અપ ઇન્ડિયા’નો નારો આપ્યો હતો. મોદીએ આશા વ્યક્ત કરી કે સ્ટાર્ટ અપ બાબતે તે દેશને પ્રથમ હરોળમાં લઇ જવા માંગે છે. દેશની દરેક બેન્ક પોતાનાં વિસ્તારનાં એક આદિવાસી અથવા તો દલિતને ધંધો ચાલુ કરવા માટે શક્ત તેટલી મદદ કરે અને સ્ટાર્ટ અપ કલ્ચરને પ્રોત્સાહન આપે. દલિતો અને આદિવાસીઓ બાદ મહિલાઓને પ્રોત્સાહિત કરવામાં આવે. જો આમ થશે તો જોત જોતામાં દેશ ટોચ પર પહોંચશે.